rlitschk/wikidir huggingface dataset:
Berthold Brügge (* 1. Oktober 1909 in Rostock; † 31. Mai 1979 ok dor) weer en bekannten plattdüütschen Schriever bi’n Höörfunk in de DDR. Brügge is 1909 in Rostock as Söhn vun en Bookbinner boren. Bet 1924 güng he in Rostock op Realschool, möök bet 1927 ene Lehr as Textilkoopmann un weer denn Verköper un Dekoratör in Rostock. 1931 hett he de Kinnerlähmung kregen un eerst 1932 wedder anfungen as Verköper to arbeiden. Vun 1934 af an is he Teekner bi de Heinkel-Warken. 1945 bet 1947 weer he in Däänmark un hett denn as Sakenbearbeider bi VVB Maschinenbau Metallwaren Rostock arbeidt un vun 1951 af an bi’n Schippbo as Konstruktör op de Neptun-Warft in Rostock. He hett för den Höörfunk Höörspelen un Funkszenen schreven. Ok för Daagbläder hett he Kortgeschichten, Vertellen un Reportaschen maakt. Böker hett he blot een rutbröcht, Mit oll Topp bi Kap Huurn, dat welk vun siene Arbeiden tohoopfaten dee. Mit oll Topp bi Kap Huurn. Reportagen und Erzählungen in niederdeutscher Sprache für Hörfunk und Zeitungen. Hinstorff 3. Oplaag, Rostock 1987. List vun plattdüütschen Schrievers Berthold Brügge in de Datenbank Die niederdeutsche Literatur (hoogdüütsch)
Ernst Behrens (* 5. November 1878 in Glückstadt; † 8. August 1970 in Elmshoorn) weer en plattdüütschen Heimatdichter un Schriever. Behrens is 1878 in Glückstadt boren. He weer vun 1894 bet 1899 bi de Elmshoorner Kreditbank anstellt, denn an dat Amtsgericht un Spoorkassengegenbookföhrer. 20 Johr lang weer he Stadtrevisor bi de Stadt Elmshoorn un weer bet 1933 ok Stadtraat. Vun wegen dat he in de SPD wesen is, müss he disse Arbeit in de Tiet vun’n Natschonalsozialismus opgeven. 1953 is Behrens Ehrenmaat bi’n Heimatvereen Tru un fast worrn un 1968 hett he dat Bundsverdeenstkrüüz för Wetenschop un Kunst kregen. Siet 1975 hett de Vereen Tru un fast de Ernst-Behrens-Stuuv, de över em un sien Wark informeert. Achtern Elvdiek, 1922 Un achter düster Wulken liggt de golln Sünn, 1924 Een vun de Landstrot, 1927 Musik in Dörp, 1927 Dörpmusik, 1936 Bunt is dat Leben, 1949 Am großen Strom Blang de Elv. Plattdeutsche Erzählungen List vun plattdüütschen Schrievers Ernst Behrens in de Datenbank Die niederdeutsche Literatur (hoogdüütsch)
De Samtgemeen Bootel is en Samtgemeen in’n Landkreis Rodenborg (Wümm), in de sik negen Gemenen för de Afwickeln vun de Verwaltenssaken tohopen slaten hebbt. Se hett 8157 Inwahners (Stand 31. Dezember 2016). En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn. De Samtgemeen Bootel liggt in’n süüdlichen Deel vun’n Landkreis twüschen de Eenheitsgemenen Rodenborg (Wümm), Scheeßl un Visselhöövd un röögt ok en beten vun de Samtgemeen Söttmer an. In’n Oosten hett de Samtgemeen Kontakt to de Gemenen Snevern un Neenkerken in’n Landkreis Heidkreis un in’n Westen to de Gemeen Kerklinneln, de to den Landkreis Veern höört. De Samtgemeen Bootel liggt in dat Wümmsietland, nich wiet weg vun de Lüünborger Heid in en Geest-, Woold- un Heidrebeet, dat teemlich naturbelaten is un twüschen de lütten Strööm Rodau un Wiedau to liggen kummt, de in de Wümm münnt. De Samtgemeen is ut söss enkelte Gemenen tohopensett. Dat sünd na Bookstabeeren: Bootel Brookel Heemsbünnen Hemslingen Karkwals Westerwals Dat Rebeet vun de hüütige Samtgemeen weer bit 1906 düchtig arm. Veele Inwahners müssen utwärts arbeiten as t. B. in de Nedderlannen. In’t Johr 1906 is de Iesenbahnlien vun
Disse Artikel is man blots en Stubben. Du kannst Wikipedia helpen un em verbetern. De 1. FSV Mainz 05 is en Football-Vereen ut Mainz un an 16. März 1905 grünnd wurrn. In dat Johr 1982 sünd se Amateurmeester wurrn, hebbt aber ansonsten immer in de twete Football-Bundsliga speelt. 2004 hevvt se aber nah mehrere Anloop doch de Upstieg schafft un hebbt sück ok dree Johr in de Bundsliga hollen. Enn van de Saison 2006/07 sünd se aber weer afsteegen. Immerhenn hebbt se dat aber schafft mit Manuel Friedrich, Andre Schürrle un Lewis Holtby Football-Natschonalspeler heruttobringen.
Disse Artikel is man blots en Stubben. Du kannst Wikipedia helpen un em verbetern. Montenegro is en lüttje Republiek, wat in’n Süüdoosten vun Europa an’e Adria liggt (Balkan). Navers sünd Kroatien, Bosnien-Herzegowina, Serbien un Albanien. De Hööftstadt is Podgorica. Amtsspraak is Serbokroatsch, offiziell Serbsch. Montenegro warrt prägt vun hohe Bargen. De Verfaat is demokratsch. Montenegro un Serbien harrn sik in en Staatenverbund tosamensloten: Serbien un Montenegro. Dat weer de niege Naam för dat olle Jugoslawien. Dat geev denn Bestrevungen, de de Uplösung vun de Staatenverbund Serbien un Montenegro wullen. In’n Mai 2006 hebben de Inwohners vun Montenegro för’n egen Staat afstimmt un sik an’n 3. Juni 2006 vun Serbien trennt. In Mai 2007 is Montenegro as 47. Staat in de Europaraat upnommen wurrn, in Juni 2017 as 29. Staat in de NATO. Podgorica Cetinje Nikšić Berane Tivat Bar (Stadt) Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen |
De Seelentrost is en Book ut dat 14. Johrhunnert op Middelnedderdüütsch. Dat Book is wohrschienlich in’n Westen vun dat plattdüütsche Rebeet schreven worrn. ’Keen dat schreven hett, is aver nich bekannt. Dat is ok op Sweedsch un Däänsch översett worrn. Op dat Wark hett ok Stefan vun Bourbon sien Exempelsammlung inwarkt. Margarete Schmitt (Hg.): Der Große Seelentrost. Ein niederdeutsches Erbauungsbuch des vierzehnten Jahrhunderts. Köln [u. a.]: Böhlau, 1959 (Niederdeutsche Studien; 5) Nigel F. Palmer: Seelentrost. In: Verfasserlexikon VL 8 (1992), 1030–1040. André Schnyder: Seelentrost: Der große S. In: Enzyklopädie des Märchens 12 (2005), 493-497. Online-Text
Jakob Diemer Fuglsang (* 22. März 1985 in Genf) is en däänsch Radrennfohrer. Jakob Fuglsang weer tonächst in’n Mountainbikesport aktiv. 2006 wurr he däänsch Meester in’n Cross County un 2008 in’n Mountainbike-Marathon. Bi de Mountainbike-Weltmeesterschapen 2007 in Fort William wurr he Sieger in de U-23-Klass. Nahdem Fuglsang up de Straat Enn‘n 2008 as Stagiaire för dat Team CSC-Saxo Bank fohren weer, för dat he 2008 de Däänmark-Rundfohrt wunnen harr, hett he sück af 2009 ganz up den Straatenradsport konzentreert. He bleev van 2009 bit to’n Afloop vun de Saison 2010 regulär Liddmaat vun dit UCI ProTeams, bevör he 2011 to’n RadioShack-Nissan wesseln dee. 2009 un 2010 hett he de Däänmark Rundfohrt nochmals wunnen. Fuglsang wunn 2012 de Gesamtwertung vun de Luxemburg-Rundfohrt un wurr ansluutend bi de Tour de Suisse Dart. Ansluutend wurr he däänsch Tietfohrmeester. He wurr denn aber trotz disse goot Ergevnisse vun sien Team nich för de Tour de France upstellt un hett stattdessen de Öösterriek-Rundfohrt bestreeden, bi de he de Gesamtwertung un een Deelstreck winnen dee. 2013 is Fuglsang to dat Astana Pro Team wesselt un keem dor in sien eerst Johr up den Gesamtrang 7 vun de Tour de France. Bi de Olympisch Spelen 2016 wunn
Jürgen Heinsch (* 4. Juli 1940 in Lübeck; † 14. Juli 2022) weer en düütsch Footballspeler un -trainer. De Doorhöder speel van 1955 bit 1972 bi SC Empor Rostock bzw. FC. Hansa Rostock un hett in de Tiet 176 DDR-Böverligaspelen maakt. För de Natschonalmannschap vun de DDR hett he in de Johren 1963 bit 1965 insgesamt 7 Lännerspelen maakt un hett ok an dat Olympisch Footballturnier 1964 deelnommen. Nah sien aktiv Loopbahn weer he noch as Trainer ünner annern bi FC. Hansa Rostock tätig. Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8
David Abraham Swanepoel (* 12. Juli 1912 in Ladybrand, Oranje-Freestaat; † 23. Dezember 1990 in Duiwelskloof, Transvaal), af un to ok as D. A. Swanepoel ziteert, weer en süüdafrikaansch Lepidopteroloog. Swanepoel weer de Söhn vun Johannes Hendrik un Wilhelmina Johanna Swanepoel. Sien Interesse an Bottervagels wurr dör de Lepidopterologen Paul Loewenstein un Henry E. Irving waakt, de he 1948 un 1951 twee Aarten ut de Gattung Lepidochrysops widmet hett. 1925 fung he mit dat Sammeln an. Swanepoel harr kien akademische Utbillen, sonnern weer Autodidakt. Tüschen 1941 un 1983 hett Swanepoel mehrere wetenschaplich Artikel schreeven, sien bedüüdenst Bidrag is aber dat Book Butterflies of South Africa: where, when and how they fly, dat 1953 herutbrocht wurr un Generatichonen vun Bottervagelsammlern beinfloot hett. Sien Sammlung befind sück in dat Ditsong National Museum of Natural History (ehemals Transvaal Museum) in Pretoria. Lepidochrysops irvingi (Swanepoel, 1948) Lepidochrysops vansoni (Swanepoel, 1949) Lepidochrysops loewensteini (Swanepoel, 1951) Thestor murrayi Swanepoel, 1954 Lepidochrysops lotana Swanepoel, 1962 Lepidochrysops praeterita Swanepoel, 1963 Thestor stepheni Swanepoel, 1968 Lepidochrysops quickelbergei Swanepoel, 1969 Lepidochrysops swartbergensis Swanepoel, 1969 Lepidochrysops jamesi Swanepoel, 1971 Poecilmitis azurius Swanepoel, 1975 Poecilmitis orientalis Swanepoel, 1976 Lepidochrysops outeniqua Swanepoel & Vári, 1983 Lepidochrysops oosthuizeni Swanepoel & Vári, 1983 Lepidochrysops littoralis
Patrick Wymark eegentlich Patrick Carl Cheeseman (* 11. Juli 1926 in Cleethorpes, Lincolnshire; † 20. Oktober 1970 in Melbourne, Australien) weer en britisch Schauspeler. Patrick Wymark kreeg sien Schauspeelutbillen an de Old Vic Theatre School in London un geev sien Theaterdebüt 1951. In den 1950er Johren weer he Ensembleliddmaat vun dat Shakespeare Memorial Theatre in Stratford-upon-Avon. Neben tallriek Shakespeare-Rullen speel he hier de Titelrull in Dantons Tod vun Georg Büchner. Sien Film- un Feernsehkarriere fung Midden vun de 1950er Johren an. Insgesamt hett he in 48 Film- un Feernsehproduktschonen mitwarkt. Wymark hett sück nah sien Schwegervader William Wymark Jacobs nöömt. He weer verheiratet mit de Dramatikerin Olwen Wymark (1932–2013). Beid harrn mitnanner veer Kinner, dorünner de Schauspelerin Jane Wymark. Wymark is in dat Öller vun 44 Jahren an en Hartinfarkt, dree Daag vör de Theaterpremiere vun dat Stück Revanche vun Anthony Shaffer, in dat he mitwarken sull. He wurr dood in sien Hotelzimmer funnen. Patrick Wymark in de Internet Movie Database (engelsch) Normdaten: GND: 143972308 (OGND, AKS) | LCCN: n86139813 | VIAF: 122010165 | Wikipedia-Personensöök
Fritz Specht (* 30. Oktober 1891 in Hamborg; † 3. März 1975 in Wendörp) weer en plattdüütschen Schriever. Specht güng na dat Abitur op Universität in München, Paris un Rostock un hett Germanistik un ne’e Spraken studeert. 1930 hett he anfungen as Lehrer för Middelscholen toeerst in Parchen, denn in Ludwigslust un Rostock to arbeiden. 1929 al hett he in’n Quickborn-Verlag dat Book Niederdeutsche Scherze rutgeven. Na dat Grünnen vun de NORAG, weer Specht free Mitarbeider bi den Hamborger Senner. He weer denn later bi de NORAG ok de Baas vun dat Afdeel Nedderdüütsch un is dat bet 1945 bleven. Na 1945 hett Specht wedder as Lehrer arbeidt, nu in Hamborg. Ok in’n Radio weer Specht nu bald wedder to hören, as Schriever un Spreker bi Hör mal’n beten to. Fritz Specht vertellt (1973) Plattdütsch Land un Waterkant (1937) Mit dem Herzen durch Mecklenburg! (1935) Was nicht im Wörterbuch steht ; Bd. 4 (1934) Niederdeutsche Scherze (1929) Fritz Specht in de Datenbank Die niederdeutsche Literatur (hoogdüütsch)
Walter Volbehr (* 8. November 1904; † 25. September 1983) weer en plattdüütschen Schriever. Kieler Sprotten : Lustige Vertelln. (1958) Frisch ut'n Rook. (1963) De Wiespahl : En Weg to Di sülven. Babento ok Hög un Lachen. (1964) Dat Poggenkonzert : Mal sinnig, mal vergnögt. (1967) De ole Schimmel : Vergnögte un sinnige Geschichten un Vertellen. (1971) Bunte Bläder: Geschichten un Vertellen. (1976) Uns Heimat un Tohuus : Geschichten un Vertelln. (1979) Kronshagener Geschichten; mit Hermann Bruhn. (1990) Snack leever Plattdütsch : Walter Volbehr vertellt ut sien Böker. (Schallplatt) Rund üm den Rathuustorn : Walter Volbehr vertellt Geschichten ut dat ole Kiel. (Schallplatt) Walter Volbehr in de Datenbank Die niederdeutsche Literatur (hoogdüütsch) Walter Volbehr im Deutschen Literaturarchiv Marbach, afropen an'n 26. November 2021. De Datenbank Die niederdeutsche Literatur seggt 1980 as Doodsjohr.
Dustin Lee Hoffman (* 8. August 1937 in Los Angeles) is en US-amerikaansch Schauspeler. Mit de Film The Graduate (hoochdüütsch Die Reifeprüfung) is he bekannt wurrn und hett nahst noch twee Oscars för de Filme Kramer vs. Kramer un Rainman kregen. Ok een paar Oscar-Nomineeren hett he noch kregen. He is bekannt dorför, dat he sück immer ganz akrat up sien Rullen vörbereiten deiht. Dustin Hoffman is de Söhn vun Öllern, de geern in’t Kino güngen, un em ne den Kinostar ut de Stummfilmtiet, Dustin Farnum nöömt hebbt. Sien Vadder hett as Utstatter för verscheden Hollywood-Studios arbeidt. Sien Broder hett 1939 en lütte Rull in den Filmklassiker Mr. Smith Goes to Washington vun Frank Capra speelt. Hoffman segg över sien Öllernhuus, dat he keen würklich gode Kindheit hatt harr. An sik harr Hoffman vör, Pianist to warrn un hett dorför an’t Santa Monica City College Musik studeert. Man, sien Utbilln hett he 1956 afbroken un an de Steed Schauspeelünnericht an’t Pasadena Playhouse nahmen. Later segg he, dat he mit Schauspeel anfungen harr, vun wegen, dat he dor Deerns drapen künn. An’t Pasadena Playhouse is Hoffman op Gene Hackman drapen, vun den he siet de Tiet ’n goden Fründ is. 1958
Robert Kajanus (* 2. Dezember 1856 in Helsinki; † 6. Juli 1933 ok dor) weer en finnisch Dirigent un Komponist. Kajanus hett Musik in Helsinki bi Richard Faltin, in Leipzig bi Ernst Friedrich Richter, Carl Reinecke un Salomon Jadassohn as ok in Paris bi Johan Svendsen studeert. 1882 hett he as Dirigent dat eerste vullständig besett Orchester in Finnland grünnd, dat 1914 in dat gröttere Philharmonische Orchester Helsinki upgahn is un dat he 50 Jahre lang, bit 1932, leiten dee. Buterdem wark he över 30 Johr as Universitäts-Musikdirekter in Helsinki. Neben sien Tätigkeit as Dirigent is Kajanus ok as Komponist hervörtreeden. He hett, ähnlich as Jean Sibelius, finnische Volkssagen un Märken as Grundlaag un thematisches Material för sien sinfonischen Kompositschonen nommen. In dat Johr 1900 hett he mit sien Orchester de Pariser Weltutstellung beöcht, nun wurr ok de westliche Musikwelt up dat nee musikalische Schaffen in Finnland upmarksom. Kajanus hett sinfonische Werke, finnische Rhapsodien, Kantaten, Klaveermusik un Leeder achterlaaten. He is de Oorgrootvader vun Georg Kajanus, den ehmalgen Leadsänger vun de britisch Band Sailor. Biographie bi Naxos Angaben beim Philharmonischen Orchester Helsinki Kurzvita in der Encyclopædia Britannica Normdaten: GND: 128942541 (OGND, AKS) | LCCN: n83139616 | VIAF: 56798739 | Wikipedia-Personensöök
Taylor Caldwell, Pseudonym van Janet Miriam Holland Reback, (* 7. September 1900 in Prestwich bi Manchester, England as Dochter van en schottsch Kunsthändler; † 30. August 1985 in Greenwich/Connecticut, USA) weer en britsche Schrieverin un Journalistin. Se hett för hör Böker völ Pries kregen un hett över 30 Million Böker verköfft. Hör Böker- meest Sellschopromans hörrt to de gehobene Ünnerhollensliteratur. Se schreev ok ünner de Aliasnaams Max Reiner btw. Marcus Holland. Einst wird kommen der Tag, 1939 Alle Macht dieser Welt Die Turnbulls, 1943 Alle Tage meines Lebens Der Anwalt des Teufels, 1952 Ein ruhmreicher Sieg In einem großen Land Die andere Seite von Eden Prolog zur Liebe, 1961 Das Größte aber ist die Liebe, 1962 Einer gibt Antwort 1966 Durch die Nacht leuchtet der Strom Doktor Ferrier Die Armaghs Der Herr der Erde Wolf unter Schafen Geliebter und berühmter Arzt Die Atlantis Saga, 1975 Das Ende aller Unschuld, 1976 Antworte wie ein Mann, 1980 Jess Stearn: The search for a soul. Taylor Caldwell's psychic lives. Garden City, NY: Doubleday 1973. Op Wikiquote gifft dat Zitaten to, över oder vun „Taylor Caldwell“ (hoochdüütsch). Taylor Caldwell Fantastic Fiction Bibliographie (englisch)
Erskine Preston Caldwell (* 17. Dezember 1903 bi Moreland, Georgia; † 11. April 1987 in Paradise Valley, Arizona) weer en US-amerikaanschen Schriever. Caldwell is besünners dör sien Roman Tobacco Road (hoochdüütsch Die Tabakstraße) bekannt wurrn, de dat swoor Leven van Farmpächters in sien Heemat Georgia behannelt. Ok in sien anner Böker schreev he över dat Leven van de Ünnerschicht in de Süüdstaaten vun de USA. God’s Little Acre (hoochdüütsch Gottes kleiner Acker) is mit över 14 Million verköfft Exemplaren een van de am besten verköfft Böker van all Tieden un is in mehr as 40 Spraken översett wurrn. Caldwell schreev all tosommen 25 Romane, ruch weg 150 Körtgeschichten as ok twalf dokumentarsche Saakböker. In de 1930er Johren weer he de kommerziell woll erfolgriekste Schriever in de USA, de ok noch een hohen Ansprök befriedigen kunn. Domols stunn he up een Stuuv mit William Faulkner un Ernest Hemingway. Hüdtodag is sien Ansehn aber bi de Literaturkritikers verblasst. 1939 bit 1942 weer he mit de Fotografin Margaret Bourke-White verheiraat, mit de he 1937 de dokumentarsch Fotoband You Have Seen Their Faces herutgeben hett. American Earth, 1931 We Are the Living, 1933 Kneel to the Rising Sun and Other Stories, 1935 Southways, 1938
Wilhelm „Schausting“ Harms (* 6. Juni 1850 in Schwaan; † 21. Januar 1933 in Brüel) weer en plattdüütschen Schriever. Harms is as Söhn vun en Teglergesell in Schwaan boren. Na de Volksschool hett he ene Schosterlehr maakt un weer welk Johren op Wanderschop. Denn hett he sik in Brüel as Schoster dallaten. 1908 hett de Hinstorff-Verlag de eerste plattdüütsche Vertellen vun em in’n Voß-un-Haas-Klenner bröcht. Harms gell as Mekelbörger Original, se hebbt em „Schauster“ oder „Schausting Harms“ nöömt. He hett ok den Titel „Meistersänger“ kregen, as he in en Opföhren vun ene Wagner-Oper an’n Hoff vun’n Groothertog in Swerin optreden dee. List vun plattdüütschen Schrievers Wilhelm Harms in de Datenbank Die niederdeutsche Literatur (hoogdüütsch)
Krischan Holschen weer en plattdüütschen Schriever. Holschen is 1922 as Söhn vun en Konstruktör in Otterstedt boren. He hett dor ok de Volksschool besöcht un weer denn in Beers op Gymnasium. 1941 warrt he Suldot. Vun 1949 af an studeert he an de Universität Hamborg op Germanistik un Philosophie. He hett denn veel Böker mit Lyrik un Prosa schreven, is aver vör allen ok dör Lesungen vun siene Warken bekannt worrn. Holschen sien Texte sünd achtersinnig mit Humor, bitieden ok grotesk un good to’n vördregen. 1976 hett he den Fritz-Reuter-Pries kregen. Na Holschen hett in Borgfeld de Krischan-Holschen-Weg den Naam kregen. Holschen weer verheiraadt mit Marion, borene Haubold (* 1936). De gesunne Karkenslaap - Dree Wunner (25-cm-LP, EA 1966) Dat Andenken - Hochtietsgrusen (25-cm-LP, EA 1967) De Wiehnachtsmann - Zisch (30-cm-LP, EA 1972) List vun plattdüütschen Schrievers Krischan Holschen in de Datenbank Die niederdeutsche Literatur (hoogdüütsch)
David James Woodard (* 6. April 1964 in Santa Barbara, Kalifornien) is en US-amerikaansch Dirigent un Schriever. Sien Utfertigungen vun de Dreamachine wurrn weltwiet in tallriek Utstellungen präsenteert. Carpenter, S., „In Concert at a Killer's Death“, Los Angeles Times, 9. Mai 2001. Epstein, J., „Rebuilding a Home in the Jungle“, San Francisco Chronicle, 13. März 2005. Allen, M., „Décor by Timothy Leary“, The New York Times, 20. Januar 2005. Woodard, D., „Musica lætitiæ comes medicina dolorum“, Der Freund, Nr. 7, März 2006, S. 34–41. Kracht, C., & Woodard, Five Years (Hannober: Wehrhahn Verlag, 2011) Tenaglia, F., Momus—A Walking Interview (Mailand: Noch Publishing, 2015) Allen, B., Pelican (London: Reaktion Books, 2019) Chandarlapaty, R., Seeing the Beat Generation (Jefferson, NC: McFarland, 2019) Horzon, R., The White Book (Berlin: Suhrkamp, 2021) David Woodard. Mehr Biller, Videos oder Audiodateien to’t Thema gifft dat bi Wikimedia Commons. Op Wikiquote gifft dat Zitaten to, över oder vun David Woodard (engelsch). Woodard in de Katalog vun de Düütsche Natschonalbökeree Woodard in de Library of Congress (en) Offiziell Siet
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Yrsk or Yrsk-Gällisk (Yrsk: Gaeilge) is ne keltiske språke, wyke in Yrland un up Newfoundland in Kanada küered wüördt. Dey språke hauert diän indo-europeesken en keltisken språkenfamilys teo.
Lili von Asten, ok Lilly von Asten (* 1. März 1879 in Aken; † 19. Dezember 1924 in Düsseldörp), weer en düütsch Malerin un Radeererin vun de Düsseldörper School. As eenzig Dochter vun en Textilfabrikanten hett Lili von Asten Kindheit un Jöögd in Eupen verbrocht, dormals en Deel vun de preußisch Rhienprovinz. En künstlerische Utbillen kreeg se in de Damenmalschool vun den Düsseldörper Maler un Grafiker Heinrich Otto. Dor weer Henriette Schmidt-Bonn hör Mitschölerin un mit hör hett se sück 1911 de Willingshäuser Malerkolonie anslooten. Natur- un heimatverbunnen, buterdem en Anhängerin vun de Freeluchtmaleree, hett se tallriek Öölgemälde, Aquarelle, Handteeknungen un Radeerungen mit Motiven ut dat Eupener Land, ut de Eifel un vun de hessisch Schwalm schafft. In dat Öller van 45 Johren is de Künstlerin an en Hirnhuutentzündung in Düsseldörp storven. En Utstellung vun hör Warken ut den Besitt vun den Eupener Geschichts- un Museumsvereen as ok vun Utlehn ut Privatbesitt hett dat Stadtmuseum Eupen in 2021 veranstalt. List vun Maler vun de Düsseldörper Malerschool Lili von Asten (1879–1924). Landschaften aus Heimat und Ferne, Webseite in dat Portal stadtmuseum-eupen.be Lebensdaten im Portal eupenabc.be, afropen an’n 26. August 2022 Sylke Grede: Willingshausen: Künstlerburg öffnet sich für Künstlerinnen. Artikel van‘n 14.
Jacques-Joseph Champollion, nöömt Champollion-Figeac (* 5. Oktober 1778 in Figeac; † 9. Mai 1867 in Fontainebleau) weer en franzöösch Archäoloog un Bibliothekar un de öllere Bröer vun den Ägytologen Jean-François Champollion. Nah de sien fröh Dood hett he völ vun de sien Warken herutgeven, to de he sülvst bidragen harr. De Broers Champollion stammten ut eenfach Verhältnissen. Hör Vader Jacques Champollion (1744–1821) weer 1770 ut den Weiler La Roche in de franzööschAlpen nah Figeac in dat Département Lot trucken, wo sien acht Kinner boren wurrn. En Schoolutbillen kunn de Familie nich betallen, so wurr Jacques-Joseph Autodidakt un hett sien twalf Johr jüngeren Bröer dat Lesen un Schrieven bibrocht. 1812 wurr he to’n korrespondeerend Liddmaat vun de Chöttinger Akademie vun de Wetenschapen wählt. 1816 wurr he Perfesser för Oltgreeksch un Bibliothekar an de Universität Grenoble, verlor disse Stäe aber wegen sien Ünnerstütten vun Napoleon in de Herrschap vun de Hunnert Daag]. Van 1828 bit 1848 hett he in de Franzöösch Natschonalbibliothek in Paris arbeit un wurr Perfesser för Paläographie an de École des chartes. In de Revolutschon van 1848 verlor he ok disse Stäe, wurr aber 1849 Bibliothekar in dat Slott Fontainebleau. He hett mehrere philologische un historsche Böker schreeven un
John Deere (egentlich Deere & Company) is en Ünnernehmen ut de USA, dat Fohrtüüch un Maschinen för de Landweertschop boot. Ehrn Sitt hett de Firma in Moline. Ok Maschinen för de Forstweertschop, för den Bo un för de Rasenpleeg warrt herstellt. 1837 hett de Groffsmitt John Deere sik in Grand Detour in Illinois dallaten. He hett dor Plöög boot, de ut Stahl weren un mit en nee Verfohren dör Poleren beter weren op den sworen Boden in de Prärie as de olen Plöög ut Iesen oder Holt. Dat weer de Grundlaag för sien Ünnernehmen Deere & Company, dat al vun Anfang an ünner den Markennaam John Deere bekannt weer. 1848 is he mit dat Ünnernehmen vun Grand Detour na Moline ümtagen, wat an’n Mississippi un an de Iesenbahn leeg, dat de Produkte beter transporteert warrn köönt. Duur nich lang, dat Deere mehr as 1.000 Plöög in’n Johr boot hett. 1852 hett Deere siene Partners utbetahlt un de Firma alleen övernahmen. 1859 hett sien Söhn Charles Deere denn dat Leid övernahmen. De Firma harr verschedene Naams in disse Tiet, John Deere, John Deere & Company, Deere & Company, Moline Plow Manufactory un John Deere Plow Factory. 1868 hebbt se denn Deere